SET พรุ่งนี้ฟื้นหลัง MSCI ปรับน้ำหนักการลงทุนไปแล้ว
บล.ซีไอเอ็มบี มองแนวโน้มการลงทุนพรุ่งนี้ (1 ธ.ค.) ดัชนีมีโอกาสที่จะเริ่มไต่ขึ้นไปได้หลังจากที่ MSCI มีการปรับน้ำหนักการลงทุนไปแล้ว พร้อมให้แนวรับ 1,355-1,350 จุด ส่วนแนวต้าน 1,365-1,370 จุด
30 พ.ย. 2558

นายเกียรติก้อง เดโช นักกลยุทธ์ บล.ซีไอเอ็มบี (ประเทศไทย) เปิดเผยภึงตลาดหุ้นไทยวันนี้ (30 พ.ย.) แกว่งในกรอบแคบ ซึ่งดูดีกว่าตลาดหุ้นอื่นในภูมิภาคเอเชียที่ส่วนใหญ๋จะปรับตัวลงมาก ยกเว้นตลาดหุ้นจีน เนื่องจาก MSCI ได้มีการปรับน้ำหนักการลงทุนใหม่ไปทั่วทั้งเอเชีย แต่ตลาดหุ้นไทยดูเหมือนว่ามีการรับรู้ไปแล้วตั้งแต่สัปดาห์ที่แล้ว แต่มองว่าวันนี้เป็นวันสุดท้ายที่จะกดตลาดฯ หลังจากนี้ประเด็นนี้จะเริ่มคลายตัว
พร้อมให้ติดตามปัจจัยบวกจาการประชุมธนาคารกลางยุโรป(ECB) ในวันที่ 3 ธ.ค.นี้ ซึ่งตลาดฯก็มองว่าอาจจะมีการเพิ่มวงเงินมาตรการผ่อนคลายเชิงปริมาณ (QE) แต่ต้องรอดูว่าจะเพิ่มเท่าไร อีกทั้งมีบางส่วนมองว่าอาจจะมีการปรับลดอัตราดอกเบี้ยไปด้วย ซึ่งหากเป็นจริงก็จะสร้าง Surprise ให้กับตลาดฯได้ นอกจากนี้ให้ติดตามตัวเลขการจ้างงานนอกภาคเกษตรเดือนพ.ย.ของสหรัฐฯที่จะประกาศในวันศุกร์นี้ด้วย
แนวโน้มการลงทุนในวันพรุ่งนี้ (1 ธ.ค.) ดัชนีมีโอกาสที่จะเริ่มไต่ขึ้นไปได้หลังจากที่ MSCI มีการปรับน้ำหนักการลงทุนไปแล้ว พร้อมให้แนวรับ 1,355-1,350 จุด ส่วนแนวต้าน 1,365-1,370 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
KBANK ปิดที่ 171.00 บาท เพิ่มขึ้น 3.00 บาท
ADVANC ปิดที่ 199.50 บาท ลดลง 6.50 บาท
PTT ปิดที่ 256.00 บาท ลดลง 9.00 บาท
PTTGC ปิดที่ 52.75 บาท ลดลง 1.00 บาท         
CPALL ปิดที่ 47.00 บาท ลดลง 0.50 บาท